smcproject/ml-wiki-sentences huggingface dataset:
Devotees regards water at the site to be blessed.
View of the central dome's underside അവലംബം
ലാൽ ബഹാദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷൻ
ലാൽ ബഹാദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്‌ട്രേഷൻ (LBSNAA), ഇന്ത്യയിലെ പബ്ലിക് പോളിസി, പബ്ലിക് അഡ്മിനിസ്ട്രേഷൻ എന്നിവയെക്കുറിച്ചുള്ള ഒരു സിവിൽ സർവീസ് പരിശീലന സ്ഥാപനമാണ്.
അക്കാദമിയുടെ പ്രധാന ലക്ഷ്യം, ഐഎഎസ് കേഡറിലെ സിവിൽ സർവീസുകാരെ പരിശീലിപ്പിക്കുകയും, ഗ്രൂപ്പ്-A സെൻട്രൽ സിവിൽ സർവീസസിന്റെ ഫൗണ്ടേഷൻ കോഴ്‌സ് നടത്തുകയും ചെയ്യുക എന്നതാണ്.
പരിശീലനം പൂർത്തിയാക്കിയ ശേഷം, ഐഎഎസ് കേഡറിലെ ട്രെയിനി ഉദ്യോഗസ്ഥർക്ക് ഡൽഹിയിലെ ജവഹർലാൽ നെഹ്‌റു സർവകലാശാലയിൽ നിന്ന് MA (പബ്ലിക് അഡ്മിനിസ്ട്രേഷൻ) ബിരുദം നൽകും.
ഉത്തരാഖണ്ഡിലെ മുസ്സൂറിയിലെ മനോഹരമായ കുന്നുകളിൽ സ്ഥിതി ചെയ്യുന്ന ഒരു പ്രധാന പരിശീലന സ്ഥാപനമാണ് LBSNAA.
1958-ൽ സ്ഥാപിതമായ ഈ അക്കാദമി എല്ലാ വർഷവും സിവിൽ സെർവന്റുകളുടെ ഒരു പുതിയ ബാച്ചിന് സാക്ഷ്യം വഹിക്കുന്നു.
അഖിലേന്ത്യാ സർവീസുകളിൽ പ്രവേശിക്കുന്നവർക്കായി അക്കാദമി ഒരു പൊതു ഫൗണ്ടേഷൻ കോഴ്സ് നടത്തുന്നു.
1972 ഒക്ടോബറിൽ അക്കാദമിയുടെ പേര് "ലാൽ ബഹദൂർ ശാസ്ത്രി അക്കാദമി ഓഫ് അഡ്മിനിസ്ട്രേഷൻ" എന്നാക്കി മാറ്റുകയും, 1973 ജൂലൈയിൽ "നാഷണൽ" എന്ന വാക്ക് അതിൽ ചേർക്കുകയും ചെയ്തു.
അക്കാദമി ഇപ്പോൾ "ലാൽ ബഹദൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്ട്രേഷൻ" (LBSNAA) എന്നാണ് അറിയപ്പെടുന്നത്.
1985 മുതൽ പേഴ്സണൽ, പബ്ലിക് ഗ്രീവൻസ്, പെൻഷൻ മന്ത്രാലയത്തിന് കീഴിലാണ് ഇത് പ്രവർത്തിക്കുന്നത്.
1958 ഏപ്രിൽ 15-ന്, അന്നത്തെ കേന്ദ്ര ആഭ്യന്തര മന്ത്രി പണ്ഡിറ്റ് ഗോവിന്ദ് ബല്ലഭ് പന്ത് ലോക്സഭയിൽ പ്രഖ്യാപിച്ചു, സർക്കാർ ഒരു നാഷണൽ അക്കാദമി ഓഫ് അഡ്മിനിസ്‌ട്രേഷൻ സ്ഥാപിക്കുമെന്നും, അവിടെ സിവിൽ സർവീസിലെ എല്ലാ റിക്രൂട്ട്‌മെന്റുകൾക്കും പരിശീലനം നൽകുമെന്നും.
ഡൽഹിയിലെ ഐഎഎസ് ട്രെയിനിംഗ് സ്കൂളും, ഷിംലയിലെ ഐഎഎസ് സ്റ്റാഫ് കോളേജും സംയോജിപ്പിച്ച് 1959-ൽ മുസൂറിയിൽ ഒരു നാഷണൽ അക്കാദമി ഓഫ് അഡ്മിനിസ്‌ട്രേഷൻ രൂപീകരിക്കാനും ആഭ്യന്തര മന്ത്രാലയം തീരുമാനിച്ചു.
ഒപ്പം   അക്കാദമി രണ്ട് പേരുകളിലും മാറ്റങ്ങൾ വരുത്തി.
1972 ഒക്ടോബറിൽ "ലാൽ ബഹദൂർ ശാസ്ത്രി അക്കാദമി ഓഫ് അഡ്മിനിസ്‌ട്രേഷൻ" എന്ന് പുനർനാമകരണം ചെയ്യപ്പെട്ടു.
1973 ജൂലൈയിൽ സ്ഥാപനത്തിന് "ലാൽ ബധൂർ ശാസ്ത്രി നാഷണൽ അക്കാദമി ഓഫ് അഡ്മിനിസ്‌ട്രേഷൻ (LBSNAA)" എന്ന ഇന്നത്തെ പേര് ലഭിച്ചു.
ചാർലെവിൽ ഹോട്ടൽ മുസ്സോറി.
ഓഫീസർമാരുടെ ആദ്യ ബാച്ച് പരിശീലനം, 1959 ഏപ്രിൽ 13-ന് (115 ഓഫീസർമാർ) മെറ്റ്കാൾഫ് ഹൗസിൽ (ഡൽഹി) ആരംഭിച്ചു.
പീന്നിട് 1959 സെപ്റ്റംബറിൽ അക്കാദമി മുസൂറിയിലെ ചാൾവിൽ ഹോട്ടലിലേക്ക് മാറ്റി.
മുസൂറിയിൽ അക്കാദമി ആരംഭിച്ച ചാൾവില്ലെ ഹോട്ടൽ (charleville hotel), ഈ ഹിൽസ്റ്റേഷനിൽ നിർമ്മിച്ച ആദ്യത്തെ ഹോട്ടലാണ്.
ഇത് സർക്കാർ സ്വകാര്യ വ്യക്തികളിൽ നിന്ന് വാങ്ങിയതാണ്.
ഈ ഹോട്ടലിന്റെ പ്രധാന കെട്ടിടം 1854-ൽ ജനറൽ വിൽക്കിൻസൺ (general wilkinson) നിർമ്മിച്ചതാണ്.
1861-ൽ മുസ്സോറി ബാങ്കിൽ നിന്ന് വിരമിച്ച മാനേജർ ആയ ഹോബ്‌സൺ (Mr.Hobson) ഇത് വാങ്ങി.
പ്രശസ്ത എഴുത്തുകാരൻ റുഡ്യാർഡ് കിപ്ലിംഗ് (Rudyard Kipling) 1888-ൽ ഇവിടെ താമസിച്ചു.
1905-ൽ യുകെയിലെ രാജ്ഞി മേരി (അന്ന് വെയിൽസ് രാജകുമാരി എന്ന് അറിയപ്പെട്ടിരുന്നു) ഈ ഹോട്ടലിൽ താമസിച്ചിരുന്നു.
1970 ഒക്ടോബർ 31 ന്, ആഭ്യന്തര മന്ത്രാലയത്തിന് കീഴിൽ അക്കാദമി പ്രവർത്തനത്തിന് തുടക്കം കുറിച്ചു.
പിന്നിട്, 1977 ഏപ്രിൽ വരെ കാബിനറ്റ് സെക്രട്ടറി കാര്യ മന്ത്രാലയത്തിന് കീഴിൽ ഇത് പ്രവർത്തിക്കുകയും, 1977 ഏപ്രിൽ മുതൽ 1985 മാർച്ച് വരെ വീണ്ടും ആഭ്യന്തര മന്ത്രാലയത്തിന് കീഴിൽ പ്രവർത്തിക്കുകയും, 1985 ഏപ്രിൽ മുതൽ ഇന്നുവരെ പേഴ്സണൽ, പബ്ലിക് ഗ്രീവൻസ്, പെൻഷൻ മന്ത്രാലയത്തിന് കീഴിലുമാണ് പ്രവർത്തിക്കുന്നത്.
1984-ൽ ഒരു വലിയ തീപിടിത്തത്തിൽ പ്രധാന ഹോട്ടൽ കെട്ടിടം നശിച്ചു.
1988 ൽ NICTU സ്ഥാപിതമായി.1989-ൽ " ഡെവലപ്‌മെന്റ് അഡ്മിനിസ്ട്രേഷൻ റിസർച്ച് ആൻഡ് ട്രെയിനിംഗ് (NSDART)" പ്രോത്സാഹിപ്പിക്കുന്നതിനുള്ള ദേശീയ സൊസൈറ്റി സ്ഥാപിച്ചു.
ഇപ്പോൾ ഇത് "നാഷണൽ ഇൻസ്റ്റിറ്റ്യൂട്ട് ഓഫ് അഡ്മിനിസ്ട്രേഷൻ റിസർച്ച്" എന്നറിയപ്പെടുന്നു.
ഇന്ത്യയിൽ, യൂണിയൻ പബ്ലിക് സർവീസ് കമ്മീഷൻ നടത്തുന്ന മത്സരാധിഷ്ഠിത, സിവിൽ സർവീസ് പരീക്ഷകളിലൂടെയാണ് രാജ്യത്തെ പ്രമുഖ സിവിൽ സർവീസുകളിലെ ഒട്ടുമിക്ക ഉദ്യോഗസ്ഥരെയും തിരഞ്ഞെടുക്കുന്നത്.
തിരഞ്ഞെടുക്കപ്പെട്ട ഉദ്യോഗർഥികർ നാല് മാസത്തെ ഫൗണ്ടേഷൻ കോഴ്‌സിനായി LBSNAA-യിൽ പങ്കെടുക്കുകയും, ഈ കോഴ്‌സിൽ, എല്ലാ ട്രെയിനികൾക്കിടയിലും "സമത്വം" എന്ന വികാരം അവതരിപ്പിക്കപ്പെടകയും ചെയ്യുന്നു.
LBSNAA - 92-ാമത് ഫൗണ്ടേഷൻ കോഴ്‌സിലെ  - ഗ്രൂപ്പ് ഫോട്ടോ
ഇതിനുശേഷം, ഇന്ത്യൻ അഡ്മിനിസ്ട്രേറ്റീവ് സർവീസിലെ (IAS) ഉദ്യോഗസ്ഥർ അക്കാദമിയിൽ പ്രൊഫഷണൽ പരിശീലനം തുടരുന്നു, മറ്റ് സേവനങ്ങളിലെ ഉദ്യോഗസ്ഥർ, അതയാത് ഇന്ത്യൻ ഫോറിൻ സർവീസ് (IFS) ഓഫീസർമാർക്കായി ന്യൂഡൽഹിയിലെ "സുഷമ സ്വരാജ് ഇൻസ്റ്റിറ്റ്യൂട്ട് ഓഫ് ഫോറിൻ സർവീസ്", ഇന്ത്യൻ പോലീസ് സർവീസ് (IPS) ഓഫീസർമാർക്കായി ഹൈദരാബാദിലെ സർദാർ വല്ലഭായ് പട്ടേൽ നാഷണൽ പോലീസ് അക്കാദമിയും, ഇന്ത്യൻ ഫോറസ്റ്റ് സർവീസ് (IFS) ഓഫീസർമാർക്കായി ഡെറാഡൂണിലെ ഇന്ദിരാഗാന്ധി നാഷണൽ ഫോറസ്റ്റ് അക്കാദമിയും.
ഇന്ത്യൻ റവന്യൂ സർവീസ് (IRS) ഓഫീസർമാർക്കുള്ള "National Academy of Customs Indirect Taxes and Narcotics" പരിശീലനത്തിനായി പോകുന്നു.
2007-ൽ ഇന്ത്യൻ അഡ്മിനിസ്ട്രേറ്റീവ് സർവീസിലെ ഉദ്യോഗസ്ഥർക്കായി അക്കാദമി മിഡ് കരിയർ ട്രെയിനിംഗ് പ്രോഗ്രാമുകൾ നടത്താൻ തുടങ്ങി.
ജോയിന്റ് സെക്രട്ടറിമാരാകേണ്ട ഏകദേശം 15 വർഷത്തെ സേവനമുള്ള ഉദ്യോഗസ്ഥർ നാലാം ഘട്ട മിഡ് കരിയർ പരിശീലന പരിപാടിക്ക് വിധേയരാകുന്നു, അതേസമയം ഏകദേശം 8 വർഷത്തെ സേവനമുള്ള ഉദ്യോഗസ്ഥർ മൂന്നാം ഘട്ട മിഡ് കരിയർ പരിശീലന പരിപാടിക്ക് വിധേയരാകുന്നു.
2009-ലെ ഒരു സ്റ്റാമ്പ്, LBSNAA-യ്‌ക്കായി സമർപ്പിച്ചിരിക്കുന്നു
പരിശീലനത്തിനായി ഏറ്റവും സമഗ്രമായ വിജ്ഞാന അടിത്തറ നൽകാൻ, ലോകപ്രശസ്ത തിങ്ക് ടാങ്കുകളുമായും ഐവി ലീഗ് ഗവേഷണ സ്ഥാപനങ്ങളുമായും ചേർന്ന് അക്കാദമി പ്രവർത്തിക്കുന്നു.
ഗൂഗിൾ, സിദ്ധാർത്ഥ പോൾ തിവാരി എന്നിവരുമായുള്ള പങ്കാളിത്തത്തോടെ, അക്കാദമി ഏറ്റവും പുതിയ സാങ്കേതികവിദ്യകളിൽ പരിശീലനം അവതരിപ്പിച്ചു.
ഈ മേഖലയിലെ ഏറ്റവും പുതിയ കണ്ടുപിടുത്തങ്ങളെക്കുറിച്ച് ഉൾക്കാഴ്ച നേടാൻ ഇത് ട്രെയിനികളെ സഹായിച്ചു.
ഭരണത്തിന്റെയും പൊതുഭരണത്തിന്റെയും (Governance Public Administration) വിവിധ വശങ്ങളിൽ നിരവധി ഹ്രസ്വകാല പരിശീലന പരിപാടികളും അക്കാദമി നടത്തുന്നു.
നിരവധി ഗവേഷണ കേന്ദ്രങ്ങൾ ഭരണം, പൊതുഭരണം എന്നീ മേഖലകളിലെ ഗവേഷണത്തിൽ അക്കാദമിയെ സഹായിക്കുന്നു.
അവയിൽ ചിലത് സ്വയംഭരണ പദവിയുള്ളവയാണ്.
എക്‌സിക്യൂട്ടീവ് ഡയറക്ടറുടെ നേതൃത്വത്തിലുള്ള "നാഷണൽ ഇൻസ്റ്റിറ്റ്യൂട്ട് ഓഫ് അഡ്മിനിസ്ട്രേറ്റീവ് റിസർച്ചാണ്" അക്കാദമിയുടെ ഏറ്റവും പ്രധാനപ്പെട്ട ഗവേഷണ കേന്ദ്രം.
ഡിസാസ്റ്റർ മാനേജ്‌മെന്റ് സെന്റർ, ഗ്രാമീണ പഠന കേന്ദ്രം, ജെൻഡർ സെന്റർ, സെന്റർ ഫോർ റൂറൽ ക്രെഡിറ്റ്  എന്നിവയും അക്കാദമിയിലുണ്ട്.
പ്രധന വസ്തുതകൾ 1972 വരെ, LBSNAA നാഷണൽ അക്കാദമി ഓഫ് അഡ്മിനിസ്ട്രേഷൻ എന്നാണ് അറിയപ്പെട്ടിരുന്നത്: 1958 ഏപ്രിൽ 15-ന് അന്നത്തെ കേന്ദ്ര ആഭ്യന്തര മന്ത്രി പണ്ഡിറ്റ് ഗോവിന്ദ് ബല്ലഭ് പന്ത് ലോക്സഭയിൽ പ്രഖ്യാപിച്ചു, സർക്കാർ ഒരു നാഷണൽ അക്കാദമി ഓഫ് അഡ്മിനിസ്‌ട്രേഷൻ സ്ഥാപിക്കുമെന്നും, അവിടെ സിവിൽ സർവീസിലെ എല്ലാ റിക്രൂട്ട്‌മെന്റുകൾക്കും പരിശീലനം നൽകുമെന്നും.
ഡൽഹിയിലെ ഐഎഎസ് ട്രെയിനിംഗ് സ്കൂളും, ഷിംലയിലെ ഐഎഎസ് സ്റ്റാഫ് കോളേജും സംയോജിപ്പിച്ച് മുസൂറിയിലെ ചാൾവില്ലെ എസ്റ്റേറ്റിൽ സ്ഥാപിക്കുന്ന നാഷണൽ അക്കാദമി ഓഫ് അഡ്മിനിസ്ട്രേഷൻ രൂപീകരിക്കാനും ആഭ്യന്തര മന്ത്രാലയം തീരുമാനിച്ചു.
1959 സെപ്തംബർ ആദ്യ ദിവസം മെറ്റ്കാൾഫ് ഹൗസിലെ പരിശീലനം തുടങ്ങികയും, 1972 ഒക്ടോബറിൽ അക്കാദമിയുടെ പേര് "ലാൽ ബഹദൂർ ശാസ്ത്രി അക്കാദമി ഓഫ് അഡ്മിനിസ്ട്രേഷൻ" എന്നാക്കി മാറ്റുകയും, 1973 ജൂലൈയിൽ "നാഷണൽ" എന്ന വാക്ക് അതിൽ ചേർക്കുകയും ചെയ്തു.
അക്കാദമി ഗാനം: അക്കാദമി ഗാനം ഒരു ബംഗാളി ഗാനമാണ്, രചിച്ചത്  പ്രശസ്ത ബംഗാളി സംഗീതസംവിധായകനും, ഗാനരചയിതാവും, ഗായകനുമായ ശ്രീ. അതുൽ പ്രസാദ് സെൻ (1871 - 1934) ആണ്.
അദ്ദേഹം ഒരു അഭിഭാഷകൻ, മനുഷ്യസ്‌നേഹി, സാമൂഹിക പ്രവർത്തകൻ, വിദ്യാഭ്യാസ വിചക്ഷണൻ, സാഹിത്യകാരൻ എന്നിവയായിരുന്നു.
1973 മെയ് 11 മുതൽ 1977 ഏപ്രിൽ 11 വരെ അക്കാദമിയുടെ ഡയറക്ടറായിരുന്ന ശ്രീ രാജേശ്വര് പ്രസാദിന്റെ കാലത്താണ് ഇത് അക്കാദമി അംഗീകരിച്ചത്.
ഈ ഗാനത്തിന്റെ ചില വരികൾ ഹിന്ദി, തമിഴ്, മറാത്തി ഭാഷകളിലേക്ക് വിവർത്തനം ചെയ്തുകൊണ്ട് അക്കാദമി ഗാനം പരിഷ്‌ക്കരിച്ചു.
ഇന്ത്യൻ സിവിൽ സർവീസസിന്റെ ആത്മാവായി പ്രതീക്ഷിക്കപ്പെടുന്നു ഈ ഗാനം.
അങ്ങനെ അക്കാദമിയിലെ എല്ലാ ഉദ്യോഗസ്ഥർക്കും നിരന്തരമായ പ്രചോദനം നൽകുന്നു.
ബംഗ്ലാദേശ്, ഭൂട്ടാൻ, മ്യാൻമർ, മാലിദ്വീപ് എന്നിവിടങ്ങളിൽ നിന്നുള്ള സിവിൽ സെർവന്റുകളും LBSNAA-യിൽ പരിശീലനം നേടിയവരാണ്: LBSNAA ഇന്ത്യൻ സിവിൽ സർവീസുകാരെ മാത്രമല്ല, ബംഗ്ലാദേശ്, ഭൂട്ടാൻ, മാലിദ്വീപ്, മ്യാൻമർ എന്നിവിടങ്ങളിലെ തിരഞ്ഞെടുത്ത ചില സിവിൽ സർവീസുകാരെയും പരിശീലിപ്പിക്കുന്നു.
ഈ എല്ലാ അന്താരാഷ്ട്ര സിവിൽ സർവീസുകാരും അവരുടെ ഇന്ത്യൻ സഹപ്രവർത്തകരും ഫൗണ്ടേഷൻ കോഴ്സിന്റെ ആദ്യ 3 മാസത്തെ പരിശീലനത്തിൽ പങ്കെടുക്കുന്നു.
ഡ്രസ് കോഡ്: LBSNAA-യിൽ, പരിശീലന ഉദ്യോഗസ്ഥർക്ക് ക്യാമ്പസിൽ ഔദ്യോഗിക വസ്ത്രം ധരിക്കാൻ മാത്രമേ അനുവാദമുള്ളൂ.
മെസ്സിൽ ഭക്ഷണം കഴിക്കാൻ പോലും ഡ്രസ് കോഡ്  നിർദേശിച്ചിട്ടുണ്ട്.
ഒരു ഉദ്യോഗസ്ഥനും ബാത്ത്റൂം സ്ലിപ്പറോ ചെരിപ്പോ ധരിച്ച് തന്റെ മുറിക്ക് പുറത്തേക്ക് ഇറങ്ങൻ കഴിയില്ല.
കുറ്റം തെളിഞ്ഞാൽ പിഴ അടയ്‌ക്കേണ്ടി വരും.
ക്ലാസ് റൂം ഡ്രസ് കോഡുകൾ പുരുഷ ഓഫീസർമാർക്ക് വേനൽക്കാലത്ത് ഫുൾ സ്ലീവ് ഷർട്ടുകളും പാന്റും ധരിക്കാൻ നിർബന്ധിക്കുന്നു, ശൈത്യകാലത്ത് ഫുൾ സ്ലീവ് ഷർട്ടുകളും ജാക്കറ്റുകളും പാന്റും, കഴുത്തിൽ ടൈയും ധരിക്കണം.
ഇതോടൊപ്പം ലെതർ ഷൂസും നിർബന്ധമാണ്.
മറുവശത്ത്, വനിതാ പരിശീലന ഉദ്യോഗസ്ഥർ സാരി / സൽവാർ-കമീസ് / ചുരിദാർ-കുർത്ത / പാശ്ചാത്യ ബിസിനസ്സ് സ്യൂട്ടുകൾ ധരിക്കുന്നത് നിർബന്ധമാണ് ഒപ്പം ഔദ്യോഗിക ഷൂ / ചെരിപ്പുകൾ.
മെസ്സിൽ ഭക്ഷണം കഴിക്കുമ്പോൾ എല്ലാ ഉദ്യോഗസ്ഥരും ഒരേ ഡ്രസ് കോഡ് പാലിക്കണം.
Lbsnaa ലോഗോ എല്ലാ LBSNAA സാധനങ്ങളിലും അക്കാദമി ലോഗോ: ഓഫീസർമാരുടെ സൗകര്യാർത്ഥം LBSNAA യിൽ ഒരു സുവനീർ ഷോപ്പ് ഉണ്ട്.
റൈഡിംഗ് ഹെൽമറ്റ്, ട്രാക്ക് സ്യൂട്ടുകൾ, അക്കാദമി സ്വെറ്റ
റുകൾ തുടങ്ങിയ പരിശീലന സമയത്തെ പ്രവർത്തനങ്ങൾക്കായി എല്ലാ സാധനങ്ങളും ലഭ്യമാണ്.
ഇതോടൊപ്പം സ്റ്റേഷനറി സാധനങ്ങളും, ഓഫീസർമാർക്ക് ആവശ്യമായ മറ്റെല്ലാ സാധനങ്ങളും ലഭ്യമാണ്.
ഈ കടയിൽ കാണുന്ന എല്ലാ സാധനങ്ങളിലും അക്കാദമിയുടെ പ്രശസ്തമായ ലോഗോ അടയാളപ്പെടുത്തിയിട്ടുണ്ട് LBSNAA സാധാരണക്കാരുടെ പ്രവേശനം നിയന്ത്രിച്ചിരിക്കുന്നു: LBSNAA അക്കാദമി കാമ്പസിനുള്ളിൽ സാധാരണക്കാരെ അനുവദിക്കുന്നില്ല.
വിനോദസഞ്ചാരികളെന്ന നിലയിൽ ആരെങ്കിലും അക്കാദമി സന്ദർശിക്കാൻ ആഗ്രഹിക്കുന്നുവെങ്കിൽ, അക്കാദമിയുടെ നിയമങ്ങളിൽ അത് നിരോധിച്ചിരിക്കുന്നു.
അക്കാദമി അതിഥി പ്രഭാഷകനായി ക്ഷണിച്ചാലോ കുടുംബാംഗങ്ങളോ പരിചയക്കാരോ അക്കാദമിയിൽ പരിശീലനം നടത്തുന്നവരോ ആണെങ്കിൽ മാത്രമേ സാധാരണക്കാർക്ക് അക്കാദമിയിൽ പ്രവേശനം ലഭിക്കൂ.
LBSNAA-യിൽ പരിശീലനം വിജയകരമായി പൂർത്തിയാക്കിയ ശേഷം, ട്രെയിനികൾക്ക് ബിരുദാനന്തര ബിരുദം നൽകും: 2 വർഷത്തെ പരിശീലനം പൂർത്തിയാക്കിയ ശേഷം വിജയിച്ച ഓരോ ഐഎഎസ് ഉദ്യോഗസ്ഥർക്കും ജവഹർലാൽ നെഹ്‌റു സർവകലാശാല (JNU) അംഗീകരിച്ച പബ്ലിക് മാനേജ്‌മെന്റിൽ എംഎ ബിരുദം LBSNAA നൽകുന്നു.
യുപിഎസ്‌സി സിവിൽ സർവീസസ് പരീക്ഷ പാസാകുന്ന ഐഎഎസ് ഉദ്യോഗസ്ഥർക്ക് മാത്രമേ ഈ ബിരുദം ലഭ്യമാകൂ.
സൌകര്യങ്ങൾ: പുതുതായി നിർമ്മിച്ച ആദർശില, ജ്ഞാനശില കെട്ടിടങ്ങളിൽ ഫാക്കൽറ്റി, സ്റ്റാഫ് ഓഫീസുകൾ, കമ്പ്യൂട്ടർ ഹാളുകൾ, ലെക്ചർ ഹാളുകൾ എന്നിവയുണ്ട്.
സാംസ്കാരിക പരിപാടികൾക്കും ചടങ്ങുകൾക്കുമായി ഉപയോഗിക്കുന്ന ഏറ്റവും വലിയ സെൻട്രൽ ഹാളാണ് "സമ്പൂർണാനന്ദ് ഓഡിറ്റോറിയം".
പ്രധാന കാമ്പസിൽ നിന്ന് 1 കിലോമീറ്റർ അകലെയുള്ള ഇന്ദിരാഭവൻ കാമ്പസിലാണ് ഹ്രസ്വകാല പരിപാടികൾ നടക്കുന്നത്.
അക്കാദമിയിൽ ഒരു വലിയ കായിക സമുച്ചയം, ഒരു ലൈബ്രറി, കമ്പ്യൂട്ടർ സൗകര്യങ്ങൾ, വൈഫൈ എന്നിവയും റസിഡന്റ് വിദ്യാർത്ഥികൾക്കായി നിരവധി ഹോസ്റ്റലുകളും ഉണ്ട്.
"ഭാരത് ദർശൻ"  എന്ന വിന്റർ സ്റ്റഡി ടൂർ ഡയറക്ടർമാരുടെ പട്ടിക പട്ടിക
LBSNAA-യുടെ തുടക്കം മുതലുള്ള ഡയറക്ടർമാരുടെ പട്ടിക പട്ടിക.
Sr. No. Name From To Service Cadre 26 Srinivas R. Katikithala 5 September 2021 Incumbent IAS Gujarat 25 Lok Ranjan 15 April 2021 4 September 2021 IAS Tripura 24 Sanjeev Chopra 1 January 2019 31 March 2021 IAS West Bengal 23 Upma Chowdary 11 December 2016 31 December 2018 IAS Himachal Pradesh 22 Rajeev Kapoor 1 March 2014 9 December 2016 IAS Uttar Pradesh 21 Padamvir Singh 2 December 2010 28 February 2014 IAS Madhya Pradesh 20 Rudhra Gangadharan 6 April 2006 2 September 2009 IAS Kerala 19 D.S. Mathur 29 October 2004 6 April 2006 IAS Madhya Pradesh 18 Binod Kumar 20 January 2003 15 October 2004 IAS Nagaland 17 Wajahat Habibullah 8 November 2000 13 January 2003 IAS Jammu and Kashmir 16 B.S. Baswan 6 October 1996 8 November 2000 IAS Madhya Pradesh 15 N.C. Saxena 25 May 1993 6 October 1996 IAS Uttar Pradesh 14 B.N. Yugandhar 26 May 1988 25 January 1993 IAS Andhra Pradesh 13 R.N. Chopra 6 June 1985 29 April 1988 IAS Madhya Pradesh 12 K. Ramanujam 27 February 1984 24 February 1985 IAS Bihar 11 R.K. Shastri 9 November 1982 27 February 1984 IAS Rajasthan 10 I.C. Puri 16 June 1982 11 October 1982 IAS Punjab 9 P.S. Appu 2 August 1980 1 March 1983 IAS Bihar 8 G.C.L. Joneja 23 July 1977 30 June 1980 IAS Odisha 7 B.C. Mathur 17 May 1977 23 July 1977 IAS Odisha 6 Rajeshwar Prasad 11 May 1973 11 April 1977 IAS Uttar Pradesh 5 D.D. Sathe 19 March 1969 11 May 1973 ICS - 4 K.K. Das 12 July 1968 24 February 1969 ICS - 3 M.G. Pimputkar 4 September 1965 29 April 1968 ICS - 2 S.K. Dutta 13 August 1963 2 July 1965 ICS - 1 A.N. Jha 1 September 1959 30 September 1962 ICS - അവലംബം
ലാൽ സിംഗ് ഛദ്ദ
ഹിന്ദി ഭാഷയിൽ 2022-ൽ പുറത്തിറങ്ങിയ ഒരു ചലചിത്രമാണ് ലാൽ സിംഗ് ഛദ്ദ .
അതുൽ കുൽക്കർണി രചനയും അദ്വൈത് ചന്ദൻ സംവിധാനവും ചെയ്ത ചിത്രത്തിൽ ആമിർ ഖാൻ, കരീന കപൂർ ഖാൻ, നാഗചൈതന്യ, മോന സിങ് എന്നിവർ പ്രധാന വേഷങ്ങളിലെത്തുന്നു .
പാരാമൌണ്ട് പിക്ചേഴ്സ്, ആമിർ ഖാൻ പ്രൊഡക്ഷൻസ് , വയാകോം 18 സ്റ്റുഡിയോസ് എന്നിവർ ചേർന്നാണ് ചിത്രം നിർമ്മിച്ചത്.
വിൻസ്റ്റൺ ഗ്രൂമിന്റെ ഫോറസ്റ്റ് ഗമ്പ് എന്ന നോവലിനെ ആധാരമാക്കി 1994-ൽ അതേ പേരിൽ പുറത്തിറങ്ങിയ ചലചിത്രത്തിന്റെ പുനരാവിഷ്കാരമാണ് ഈ ചിത്രം .
ഇരുപതോള വർഷങ്ങൾ ചെലവിട്ടാണ് അതുൽ കുൽക്കർണി തിരക്കഥാരചനയും റീമേക്ക് റൈറ്റുകളും നേടിയെടുക്കലും നടത്തിയത് .
2018-ൽ രാധിക ചൗധരി എന്ന ചലചിത്രപ്രവർത്തകയുടെ സഹകരണത്തോടെ ചിത്രം ആമിർ ഖാൻ ഏറ്റെടുക്കുകയായിരുന്നു.
2019 മാർച്ച് 14-ന് ചിത്രവും പേരും പ്രഖ്യാപിക്കപ്പെട്ടു .
അമിതാഭ് ഭട്ടാചാര്യയുടെ വരികൾക്ക് ഈണം നൽകിയത് പ്രീതം ചക്രവർത്തി, തനൂജ് ടിക്കു എന്നിവരാണ് .
നൂറിലധികം ലൊക്കേഷനുകളിലായാണ് ചിത്രീകരണം നടന്നത് .
കോവിഡ് പ്രതിസന്ധിയെ തുടർന്ന് നീണ്ടുപോയ ചിത്രീകരണം 2021 സെപ്റ്റംബറിൽ പൂർത്തിയായി .
തിയേറ്റർ റിലീസ് 2022 ഓഗസ്റ്റ് 11-ന് നടന്നു .
ഉറവിടത്തോടുള്ള പൊരുത്തം, പുതിയ പശ്ചാത്തലത്തിലേക്കുള്ള മാറ്റങ്ങൾ, സംഗീതം, പശ്ചാത്തല സംഗീതം തുടങ്ങിയവയെല്ലാം പ്രശംസിക്കപ്പെട്ടപ്പോഴും അഭിനയം പൊതുവെ നിരൂപണവിധേയമായി.
തിയേറ്റർ റിലീസിൽ കിട്ടിയ കളക്ഷൻ നിർമ്മാണച്ചെലവിനെ കവച്ചുവെക്കുന്നതായിരുന്നില്ല.
ഒ.ടി.ടി പ്ലാറ്റ്‌ഫോമായ നെറ്റ്ഫ്ലിക്സിൽ റിലീസ് ചെയ്യപ്പെട്ടതോടെ വലിയ മുന്നേറ്റം ചിത്രം കാഴ്ചവെച്ചിരുന്നു.
ലാൽ സിംഗ് ഛദ്ദ എന്ന സിഖുകാരൻ നടത്തുന്ന തീവണ്ടിയാത്രക്കിടയിലായി തന്റെ ജീവിതകഥ വിവരിക്കുന്നതാണ് ചിത്രത്തിന്റെ തന്തു.
ബുദ്ധിപരവും ശാരീരികവുമായ പരിമിതികൾ നേരിട്ട കുട്ടിക്കാലത്താണ് രൂപ ഡിസൂസ എന്ന കളിക്കൂട്ടുകാരിയെ കണ്ടുമുട്ടുന്നത്.
അക്കാലത്ത് ലെഗ് ബ്രേസുകൾ ധരിച്ച് സ്കൂളിലെത്തുന്ന ലാലിനെ സഹപാഠികളിൽ ചിലർ കല്ലെടുത്തെറിയുമ്പോൾ ഓടിത്തുടങ്ങുന്നു.
ഇതോടെ ലെഗ് ബ്രേസുകൾ ഊരിപ്പോവുകയും അവയുടെ സഹായമില്ലാതെ തന്നെ ഓടാൻ സാധിക്കുമെന്ന് അവൻ തിരിച്ചറിയുകയും ചെയ്യുന്നു.
അക്കാലത്തെ സിഖ്-വിരുദ്ധ കലാപത്തിൽ നിന്ന് രക്ഷപ്പെടാനായി ലാലിന്റെ മുടി അമ്മ മുറിക്കുകയും, തലപ്പാവ് ഉപേക്ഷിക്കുകയും ചെയ്യുന്നുണ്ട്.
രൂപയുടെ വീട്ടിലെ കുടുംബതർക്കങ്ങളെ തുടർന്ന് ലാലിന്റെ വീട്ടുജോലിക്കാരിയായിരുന്ന അവളുടെ മുത്തശ്ശിയുടെ കൂടെയായി താമസം.
ഇത് അവരുടെ സൗഹൃദത്തെ കൂടുതൽ വളർത്തി.
പിന്നീട് വിവിധങ്ങളായ രാഷ്ട്രീയ കാലുഷ്യങ്ങളിലൂടെ കടന്നുപോവുന്ന ലാലിന്റെയും രൂപയുടെയും ജീവിതവും കഥയിലൂടെ മുന്നോട്ട് നീങ്ങുന്നു.
ലാൽ സ്പോർട്ട്സിൽ മുന്നോട്ടുപോകുമ്പോൾ രൂപ മോഡലിങ് രംഗത്ത് നിന്നും പ്രശസ്തി കാംക്ഷിക്കുന്നു.
അവർ അതിനായി മുംബൈയിലേക്ക് പോകുന്നു.
പഠനശേഷം, സൈന്യത്തിൽ ചേർന്ന ലാൽ, പരിശീലനത്തിനിടെ ബാല എന്ന സുഹൃത്തിനെ കണ്ടെത്തുന്നു.
സൈന്യത്തിൻ നിന്ന് പിരിഞ്ഞാൽ ഒരുമിച്ച് ഒരു അടിവസ്ത്ര നിർമ്മാണ സംരംഭം തുടങ്ങണമെന്ന ബാലയുടെ സ്വപ്നത്തിൽ ലാൽ കൂടി പങ്കുചേരുന്നുണ്ട്.
1999-ലെ കാർഗിൽ യുദ്ധത്തിൽ ലാലും ബാലയും പങ്കാളികളായിരുന്നു.
സംഘർഷത്തിനിടയിൽ പരിക്കേറ്റ അഞ്ച് സൈനികരെ രക്ഷപ്പെടുത്താൻ ലാലിന് കഴിഞ്ഞെങ്കിലും ബാലയുടെ ജീവൻ രക്ഷിക്കാൻ ലാലിന് സാധിച്ചില്ല.
അബദ്ധത്തിൽ ഒരു നുഴഞ്ഞുകയറ്റക്കാരനെ (മുഹമ്മദ് പാജി) കൂടി ലാൽ രക്ഷപ്പെടുത്തുന്നുണ്ട്.
അഞ്ച് പേരുടെ ജീവൻ രക്ഷിച്ച ലാൽ സിംഗ് ഛദ്ദയ്ക്ക് ഇന്ത്യൻ രാഷ്ട്രപതിയിൽ നിന്ന് ധീരതയ്ക്കുള്ള പുരസ്കാരമായ വീര ചക്രം ലഭിക്കുന്നുണ്ട്.
ലാൽ രൂപക്ക് സ്ഥിരമായി കത്തുകളയക്കുന്നുണ്ടെങ്കിലും രൂപ അതിനെ കണക്കിലെടുക്കുന്നില്ല.
പ്രശസ്തി തേടി മുംബൈയിലെ മോഡലിങ് രംഗത്തെത്തിയ രൂപ, പക്ഷെ ഒരു നിഗൂഢസംഘത്തിന്റെ വെപ്പാട്ടിയായി മാറുകയായിരുന്നു.
ഇത് മനസ്സിലാക്കിയ ലാൽ, രൂപയെ രക്ഷിക്കാൻ ശ്രമിക്കുകയും തന്റെ പ്രണയം തുറന്നുപറയുകയും ചെയ്യുന്നുണ്ട്.
എന്നാൽ തന്നെ മറക്കണമെന്ന് ആവശ്യപ്പെടുകയാണ് രൂപ ചെയ്യുന്നത്.
താൻ രക്ഷപ്പെടുത്തിയ പാകിസ്താനിൽ നിന്നുള്ള നുഴഞ്ഞുകയറ്റക്കാരനായിരുന്ന മുഹമ്മദിനെ വഴിയിൽ വെച്ച് ലാൽ കണ്ടുമുട്ടുന്നു.
തന്റെ വ്യക്തിത്വം മറച്ചുവെച്ചുകൊണ്ട് മുംബൈയിൽ താമസിച്ചുവന്ന മുഹമ്മദ് പാജി, തന്റെ തീവ്രനിലപാടുകളിൽ പശ്ചാത്തപിക്കുന്നു.
ബാലയുടെ സ്വപ്നമായിരുന്ന അടിവസ്ത്രനിർമ്മാണ സംരംഭം ആരംഭിക്കുന്നതോടെ മുഹമ്മദ് പാജി കൂടി ലാലിനൊപ്പം ചേരുന്നുണ്ട്.
നിലനിൽപ്പ് ഭീഷണിയെല്ലാം മറികടന്ന് കമ്പനി രൂപ എന്ന പേരിലേക്ക് വികസിക്കുന്നു.
സ്റ്റോക്ക് എക്സ്ചേഞ്ചിൽ കൂടി നിക്ഷേപങ്ങൾ അവർ നടത്തുന്നു.
മുഹമ്മദ്, തന്റെ സ്വപ്നമായ വിദ്യാലയവുമായി മുന്നോട്ടുപോവാനായി സംരംഭത്തിൽ നിന്ന് വിരമിക്കുന്നു.
അമ്മയുടെ മരണത്തോടെ വീട്ടിലെയും തോട്ടത്തിലെയും പരിചരണങ്ങളുമായി മുന്നോട്ടുനീങ്ങവെ രൂപ ലാലിനെ തേടി എത്തുന്നുണ്ട്.
ഒന്നിച്ച് ജീവിച്ചുതുടങ്ങിയതോടെത്തന്നെ അധോലോകവുമായുള്ള ബന്ധം കാരണം പോലീസ് രൂപയെ കൊണ്ടുപോകുന്നു.
ഒറ്റക്കാവുന്ന ലാൽ ഒരുദിവസം ഓടാൻ തുടങ്ങുന്നു.
രാജ്യമെമ്പാടും തലങ്ങും വിലങ്ങും ഓടിത്തുടങ്ങിയ അദ്ദേഹത്തിന് പിറകെ മാധ്യമപ്രവർത്തകർ ഉൾപ്പെടെയുള്ള സംഘം ഓടുന്നുണ്ട്.
വർഷങ്ങൾ നീണ്ട ആ ഓട്ടം ഒരു ദിവസം പെട്ടെന്ന് നിർത്തി വീട്ടിലേക്ക് മടങ്ങുന്ന ലാൽ രൂപ എഴുതിയ കത്തുകൾ കൈപ്പറ്റുന്നുണ്ട്.
ശിക്ഷാകാലാവധി കഴിഞ്ഞ രൂപയെ കാണാനായാണ് ലാൽ ഈ ട്രെയിൻ യാത്ര നടത്തുന്നത്.
രൂപയുമായി കണ്ടുമുട്ടുമ്പോൾ അമൻ എന്ന തന്റെ മകനെ ലാൽ കാണുന്നുണ്ട്.
ഇങ്ങനെ ഒരു മകൻ തനിക്കുണ്ടെന്ന് ലാൽ അറിഞ്ഞിരുന്നില്ല.
വിവാഹം കഴിച്ച് അല്പകാലം കഴിയുന്നതോടെ തന്നെ രോഗബാധിതയായിരുന്ന രൂപ മരണപ്പെടുന്നു.
ഇതോടെ മകനെ പരിപാലിക്കുന്ന ലാൽ, തങ്ങൾ പഠിച്ച അതേ സ്കൂളിൽ തന്നെ അവനെ ചേർക്കുന്നു.
അഭിനേതാക്കൾ നായിക് ലാൽ സിംഗ് ഛദ്ദയായി ആമിർ ഖാൻ ലാലിന്റെ ചെറുപ്പകാലം അഹമ്മദ് ഇബ്ൻ ഉമർ അവതരിപ്പിക്കുന്നു രൂപ ഡിസൂസ ഛദ്ദയായി കരീന കപൂർ ഖാൻ രൂപയുടെ ചെറുപ്പകാലം ഹഫ്സ അഷ്റഫ് അവതരിപ്പിക്കുന്നു ബാല ആയി നാഗ ചൈതന്യ ഗുർപ്രീത് കൌർ ഛദ്ദയായി മോന സിംഗ് അമൻ ഛദ്ദയായി റോഹാൻ സിംഗ് മുഹമ്മദ് യാക്കൂബ് അഥവാ മുഹമ്മദ് പാജിയായി മാനവ് വിജ് ട്രെയിനിൽ ലാലിനു അഭിമുഖമായി ഇരിക്കുന്ന വനിതാ യാത്രക്കാരിയായി ആര്യ ശർമ്മ ഷാറൂഖ് ഖാൻ (കാമിയോ റോൾ) അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ലാൽ ബഹാദൂർ ശാസ്ത്രി ഇംഗ്ലീഷ് വിലാസം https://ml.wikipedia.org/wiki/Lal_Bahadur_Shastri
ലാൽ ബഹാദുർ ശാസ്ത്രി ( ഒക്ടോബർ 2 , 1904 - ജനുവരി 11 , 1966) സ്വതന്ത്ര ഇന്ത്യയുടെ രണ്ടാമത്തെ പ്രധാനമന്ത്രിയായിരുന്നു .
ലളിത ജീവിതംകൊണ്ടു ശ്രദ്ധേയനായ അദ്ദേഹം രണ്ടര വർഷക്കാലം ഇന്ത്യയെ നയിച്ചു.
ജയ്‌ ജവാൻ ജയ്‌ കിസാൻ എന്ന പ്രശസ്തമായ മുദ്രാവാക്യം ഇന്ത്യക്കു സമ്മാനിച്ചത്‌ ശാസ്ത്രിയാണ്‌.
ബാല്യം, സ്വാതന്ത്ര്യസമരം
ശാസ്ത്രി ഉത്തർപ്രദേശിലെ മുഗൾസരയി എന്ന സ്ഥലത്ത് ജനിച്ചു.
കാശി വിദ്യാപീഠത്തിൽ പഠിച്ച അദ്ദേഹത്തിന് പഠനശേഷം 1926 -ൽ ശാസ്ത്രി എന്ന ബഹുമതി ലഭിച്ചു.
നിസ്സഹകരണ പ്രസ്ഥാനത്തിലും സത്യാഗ്രഹത്തിലും പങ്കെടുത്ത അദ്ദേഹം മൊത്തത്തിൽ ഒൻപതു വർഷത്തോളം ഇന്ത്യയുടെ സ്വാതന്ത്ര്യത്തിനുവേണ്ടി ജയിൽ‌വാസം അനുഭവിച്ചു.
1940 -ൽ അറസ്റ്റ് ചെയ്യപ്പെട്ട അദ്ദേഹത്തിനെ 1946 -ലാണ് മോചിപ്പിച്ചത്.
ഇന്ത്യയുടെ സ്വാതന്ത്ര്യലബ്ധിയെത്തുടർന്ന് അദ്ദേഹം ഉത്തർപ്രദേശിന്റെ ആഭ്യന്തരമന്ത്രിയായി.
ഗോവിന്ദ് വല്ലഭ് പന്ത് ആയിരുന്നു അന്നത്തെ ഉത്തർപ്രദേശ് മുഖ്യമന്ത്രി.
1951 -ൽ അദ്ദേഹം ലോകസഭയുടെ ജനറൽ സെക്രട്ടറിയായി തിരഞ്ഞെടുക്കപ്പെട്ടു.
പിന്നീട് റയിൽ‌വേ മന്ത്രിയായി തിരഞ്ഞെടുക്കപ്പെട്ട അദ്ദേഹം തമിഴ്‌നാട്ടിലെ അരിയല്ലൂരിൽ നടന്ന തീവണ്ടി അപകടത്തെത്തുടർന്ന് രാജിവെച്ചു.
അടുത്ത പൊതുതിരഞ്ഞെടുപ്പിൽ വീണ്ടും ലോക്സഭയിലേക്ക് തിരഞ്ഞെടുക്കപ്പെട്ട അദ്ദേഹം 1961 -ൽ ഗതാഗതമന്ത്രിയായി.
പ്രധാനമന്ത്രിപദത്തിലേക്ക്
1964 മെയ് 27-ന് ജവഹർലാൽ നെഹ്റു അന്തരിച്ചു.
ഇത് ഇന്ത്യൻ രാഷ്ട്രീയത്തിൽ ഒരു വലിയ വിടവുസൃഷ്ടിച്ചു.
കോൺഗ്രസിലെ അന്നത്തെ പ്രധാന നേതാക്കൾക്ക് സ്വന്തം പാർട്ടിഅംഗങ്ങളിൽ നിന്നു വേണ്ടത്ര പിന്തുണ സ്വരൂപിക്കാ‍നായില്ല.
ഇത് അതുവരെ അധികമൊന്നും പരിഗണിക്കപ്പെടാതിരുന്ന ശാസ്ത്രിയുടെ പേര് ഒരു സമവായ സ്ഥാനാർത്ഥിയായി മുന്നോട്ടുവെക്കുവാൻ കാരണമായി.
ശാസ്ത്രി നെഹറുവിന്റെ പാത പിന്തുടരുന്ന സോഷ്യലിസ്റ്റ് ചിന്താഗതിക്കാരനായിരുന്നു.
1964 ജൂൺ-9 നു ശാസ്ത്രി പ്രധാനമന്ത്രിയായി.
യാഥാസ്ഥിതിക വലതുപക്ഷ ചിന്താഗതിക്കാ‍രനായ മൊറാർജി ദേശായി പ്രധാനമന്ത്രിയാവുന്നത് തടയാൻ കോൺഗ്രസ് നേതൃത്വത്തിന് ഇതുകൊണ്ടു സാധിച്ചു.
ശാസ്ത്രി ഇന്ത്യൻ രാഷ്ട്രീയത്തിലെ വ്യത്യസ്ത കാഴ്ചപ്പാടുകൾ തമ്മിൽ ഒരു സമവായത്തിനു ശ്രമിച്ചെങ്കിലും ഇന്ത്യയിലെ സാമ്പത്തിക പ്രതിസന്ധിയും ഭക്ഷ്യ ക്ഷാമവും നേരിടാൻ അദ്ദേഹത്തിനു കഴിഞ്ഞില്ല.
എങ്കിലും ഇന്ത്യൻ ജനതയ്ക്കിടയിൽ വലിയ ആദരം ശാസ്ത്രി നിലനിർത്തി.
ഹരിതവിപ്ലവം ജനങ്ങളിലേക്ക് എത്തിക്കുന്നതിന് ശാസ്ത്രിയുടെ ജനങ്ങൾക്കിടയിലെ പ്രതിച്ഛായ സഹായിച്ചു.
ഇത് പിൽകാലത്ത് മിച്ചഭക്ഷണം ഉല്പാദിപ്പിക്കുന്ന ഒരു രാജ്യമായി ഇന്ത്യയെ മാറ്റി.
ഇന്തോ-പാക് യുദ്ധം
കച്ച് പീഠഭൂമിക്കു അവകാശവാദം ഉന്നയിച്ചുകൊണ്ട് പാകിസ്താൻ ഇന്ത്യയിലേക്ക് തങ്ങളുടെ സൈന്യത്തെ 1965 ആഗസ്തിൽ അയച്ചു.
അന്നത്തെ ബ്രിട്ടീഷ് പ്രധാനമന്ത്രി ഹാരോൾഡ് വിൽ‌സൺ മുന്നോട്ടുവെച്ച ഫോർമുല അനുസരിച്ച് കച്ചിന്റെ 50% ആവശ്യപ്പെട്ട പാകിസ്താന് കച്ചിന്റെ 10% ഭൂമി ലഭിക്കുവാൻ വ്യവസ്ഥചെയ്തു.
എങ്കിലും പാകിസ്താന്റെ യഥാർത്ഥലക്ഷ്യം കശ്മീർ ആയിരുന്നു.
സെപ്റ്റംബർ 1965 ഓടെ ഇന്ത്യാ സർക്കാരിനെ തകർക്കുകയും കശ്മീരിൽ ഒരു പാക് അനുഭാ‍വ വിപ്ലവം സൃഷ്ടിക്കുകയും ചെയുക എന്ന ലക്ഷ്യത്തോടെ ഇന്ത്യയിലേക്ക് പാക്ക് സൈന്യത്തിന്റെയും ഭീകരരുടെയും വലിയതോതിലുള്ള കടന്നുകയറ്റം തുടങ്ങി.
എങ്കിലും പാകിസ്താൻ സ്വപ്നം കണ്ട ഈ വിപ്ലവം സംഭവിച്ചില്ല.
രോഷാകുലയായ ഇന്ത്യ തന്റെ സൈന്യത്തെ പാക്ക് ഭൂമിയിലേക്ക് അയക്കുകയും യുദ്ധം വൻ‌തോതിൽ പൊട്ടിപ്പുറപ്പെടുകയും ചെയ്തു.
പഞ്ചാബിൽ വൻ‌തോതിലുള്ള ടാങ്ക് യുദ്ധങ്ങൾ അരങ്ങേറി.
പാക്ക് സൈന്യത്തിന് യുദ്ധത്തിൽ ചില നേട്ടങ്ങൾ ഉണ്ടാ‍ക്കാൻ കഴിഞ്ഞെങ്കിലും ഇന്ത്യൻ സൈന്യം പ്രധാ‍നപ്പെട്ട സൈനിക പോസ്റ്റ് ആയ കശ്മീരിലെ ഹാജി പിർ പിടിച്ചെടുത്തു.
അതുപോലെ പാകിസ്താനിലെ ഒരു പ്രധാന നഗരമായ ലാഹോർ ഇന്ത്യയുടെ നിരന്തരമായ റോക്കറ്റ് - പീരങ്കി ആക്രമണത്തിന് ഇരയാവുകയും ചെയ്തു.
താഷ്കന്റ് കരാറും മരണവും
വെടിനിറുത്തൽ നിലവിൽ വന്നപ്പോഴേക്കും സൗമ്യസ്വഭാവിയും മിതഭാഷിയുമായ ശാസ്ത്രി ഒരു ദേശീയ നായകനായിക്കഴിഞ്ഞിരുന്നു.
1966 ജനുവരിയിൽ ശാസ്ത്രി പാക്ക് രാഷ്ട്രപതി മുഹമ്മദ് അയ്യൂബ് ഖാനുമായി അന്നത്തെ റഷ്യയിലെ താഷ്കന്റിൽ വെച്ച് കൂടിക്കാഴ്ച്ച നടത്തി.
താഷ്കന്റ് ഇന്ന് ഉസ്ബെക്കിസ്ഥാന്റെ തലസ്ഥാനമാണ്.
റഷ്യൻ പ്രധാനമന്ത്രി കോസിഗിൻ ആയിരുന്നു ഈ ഉച്ചകോടി സംഘടിപ്പിച്ചത്.
ശാസ്ത്രി പാകിസ്താനുമായി ജനുവരി 10-ന് പ്രശസ്തമായ താഷ്കന്റ് കരാർ ഒപ്പുവെച്ചു.
എങ്കിലും അതിന്റെ അടുത്ത ദിവസം ഹൃദയാഘാതം മൂലം (ഔദ്യോഗികമായി) ശാസ്ത്രി അന്തരിച്ചു.
ഇന്ത്യക്കു പുറത്തുവെച്ച് മരിച്ച ഇന്ത്യയുടെ ഏക പ്രധാനമന്ത്രിയാണ് ശാസ്ത്രി.
മൃതദേഹം ഇന്ത്യയിൽ കൊണ്ടുവന്ന ശേഷം പൂർണ ഔദ്യോഗിക ബഹുമതികളോടെ സംസ്കരിച്ചു.
അദ്ദേഹത്തിന്റെ മരണത്തെക്കുറിച്ച് ഒരുപാട് അഭ്യൂഹങ്ങൾ ഇന്നും നിലനിൽക്കുന്നുണ്ട്.
മരണശേഷം രാജ്യത്തിന്റെ പരമോന്നത ബഹുമതിയായ ഭാരതരത്നം ലഭിക്കുന്ന ആദ്യത്തെ വ്യക്തിയാണ് ശാസ്ത്രി.
അദ്ദേഹത്തിനുവേണ്ടി ഭാരതസർക്കാർ വിജയഘട്ട് എന്ന സ്മാരകം ദില്ലിയിൽ പണിതു.
ശാ‍സ്ത്രിയുടെ പ്രശസ്ത വാചകങ്ങൾ ജയ് ജവാൻ, ജയ് കിസാൻ നിങ്ങൾ ദിവസം ഒരുനേരത്തെ ആഹാരം വെടിയുകയാണെങ്കിൽ മറ്റൊരു മനുഷ്യന് അവന്റെ ആ ദിവസത്തെ ഒരേയൊരുനേരത്തെ ഭക്ഷണം ലഭിക്കുന്നു.
അനുബന്ധം സർ സി.പി. ശ്രീനിവാസ, ‘ലാൽ ബഹദൂർ ശാസ്ത്രി, രാഷ്ട്രീയത്തിലെ സത്യസന്ധതയുടെ ഒരു ജീവിതകാലം (ഒക്സ്ഫോർഡ് യൂണിവേഴ്സിറ്റി പ്രസ്, ദില്ലി) ജോൺ ജോയ്സ്, ലാൽ ബഹദൂർ ശാസ്ത്രി, ഒരു ഇംഗ്ലീഷ് ജീവചരിത്രം Archived 2006-08-20 at the Wayback Machine .
പുറത്തുനിന്നുള്ള കണ്ണികൾ Lal Bahadur Shastri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലാൽ ബഹദൂർ ശാസ്ത്രിയുടെ ചിത്രമുള്ള റവന്യൂ സ്റ്റാമ്പ്
മലയാളത്തിലെ യാത്രാവിവരണ ഗ്രന്ഥങ്ങളുടെ പട്ടിക പുസ്തകത്തിന്റെ പേര് എഴുതിയത് പ്രസിദ്ധികരിച്ച വർഷം വർത്തമാനപ്പുസ്തകം അഥവാ ഒരു റോമായാത്ര പാറേമ്മാക്കൽ തോമ്മാക്കത്തനാർ 1936 -- -- ഊർശ്ലേം യാത്രാവിവരണം പരുമല മാർ ഗ്രീഗോറിയോസ് 1895 -- ---- ലണ്ടനും പാരീസും ജി.പി. പിള്ള 1877 --- ---- കൊളംബ് യാത്രാവിവരണം കാരുചിറ ഗീവർഗീസ് ശെമ്മാശൻ 1892 --- --- കാശിയാത്രാചരിതം മാനവിക്രമൻ ഏട്ടൻ രാജ 1903 --- --- ബിലാത്തിവിശേഷം കെ.പി. കേശവമേനോൻ 1916 --- ---- ഒരു തീർഥയാത്ര തരവത്ത് അമ്മാളുഅമ്മ 1925 ---- --- ആപത്കരമായ ഒരു യാത്ര സർദാർ കെ.എം. പണിക്കർ 1944 ---- ---- ഒറ്റ നോട്ടത്തിൽ ജോസഫ് മുണ്ടശ്ശേരി 1947 ---- -- ബംഗാളിലൂടെ ഇ.
എം. കോവൂർ 1948 --- -- ഇംഗ്ലണ്ടിലേയ്ക്ക് കെ.സി. ചാക്കോ 1949 ---- ---- പാതിരാസുര്യൻറെ നാട്ടിൽ എസ്.കെ. പൊറ്റക്കാട് ---- ---- വഴിയമ്പലങ്ങൾ എസ്.കെ. പൊറ്റക്കാട് ---- ---- കോ ലണ്ടൻ കൈറോ സി.എച്ച്‌.
മുഹമ്മദ്‌കോയ 1961 ---- ---- എന്റെ ഹജ്ജ് യാത്ര സി.എച്ച്‌.
മുഹമ്മദ്‌കോയ 1960 ---- ---- ഞാൻ കണ്ട മലേഷ്യ സി.എച്ച്‌.
മുഹമ്മദ്‌കോയ 1965 ---- ---- ശ്രീലങ്കയിൽ അഞ്ച് ദിവസം സി.എച്ച്‌.
മുഹമ്മദ്‌കോയ 1973 ---- ---- സോവിയറ്റ് യൂനിയനിൽ സി.എച്ച്‌.
മുഹമ്മദ്‌കോയ 1974 ---- ---- ഗൾഫ് രാജ്യങ്ങളിൽ സി.എച്ച്‌.
മുഹമ്മദ്‌കോയ 1977 ---- ---- ലിബിയൻ ജമാഹിരിയയിൽ സി.എച്ച്‌.
മുഹമ്മദ്‌കോയ 1982 ---- ---- മരുഭൂമിയുടെ ആത്മകഥ മുസഫർ അഹമ്മദ് ---- ---- അജന്തായാത്ര വി. കെ. വിശ്വംഭരൻ -- --- --- അമേരിക്ക - സ്വാതന്ത്ര്യത്തിന്റെ നാട് എം. സി. ചാക്കോ ---- --- ---- അസം - കേരളത്തിനു വഴികാട്ടി പാണാവള്ളി ഷണ്മുഖം --- ---- --- അറിവുകൾ അനുഭൂതികൾ അകവൂർ നാരായണൻ ---- ---- ---- ഇതിഹാസങ്ങളുടെ മണ്ണിൽ മുരളി ജെ നായർ --- ---- -- ഇറ്റാലിയ എം. ഐ. ഉമ്മൻ --- --- -- കഥ പോലെ ജീവിതം യു. എ. ഖാദർ --- ---- ---- കടലും കരയും താണ്ടി പി. റ്റി.
ജോസഫ് ---- ---- കാനഡ - ഭൂമിയുടെ ധാന്യപ്പുര എം. സി. ചാക്കൊ ---- ---- കുളിര് വേനൽമഴ കാക്കനാടൻ ---- ---- ജീവിതാഹ്ലാദത്തിന്റെ നിറനിലാവ് ഒ. പി. ജോസഫ് --- ---- -- ഞാൻ കണ്ട കാശ്മിർ കെ. ആർ. നാരായണൻ --- --- -- തീർഥയാത്രാപർവ്വം ധർമ്മാനനന്ദ തീർഥ --- ---- ---- ദക്ഷിണപൂർവ്വേഷ്യയിലൂടെ ജെ. കട്ടയ്ക്കൽ ---- ---- നാമറിയേണ്ട ജപ്പാൻ കെ. വി. പൗലോസ് ---- ---- നീലക്കടലിലെ പവിഴങ്ങൾ ഏബ്രഹാം ജോർജ്ജ് ---- ---- നീലക്കുറിഞ്ഞിയെത്തേടി എസ്. എച്ച്. ഋഷീകേശൻ --- ---- -- പതിനൊന്ന് യൂറോപ്യൻ നാടുകളിൽ ടാറ്റാപുഅരം സുകുമാരൻ --- --- -- പാപത്തിന്റെ പൊങ്ങച്ചസഞ്ചി ഇ.
വാസു --- ---- ---- പുരി മുതൽ നാസിക്ക് വരെ വെട്ടൂർ രാമൻ നായർ ---- ---- ഉത്തരേന്ത്യയിൽ ചിലേടങ്ങളിൽ പവനൻ ---- ---- ബ്രസീലിലേയ്ക്കു സ്വാഗതം തോമസ് വർഗീസ് ---- ---- ഭാരതപ്രയാണം മാമ്മൻ ഫിലിപ്പ് --- ---- -- മലയാളി കണ്ട മനില നന്ദകുമാർ മൂർക്കത്ത് --- --- -- മ്യൂനിച്ചിലെ സുന്ദരികളും സുന്ദരന്മാരും എസ്. ശിവദാസ് --- ---- ---- യാത്ര നിത്യചൈതന്യ യതി ---- ---- ലോകത്തിന്റെ മുകൾത്തട്ടിലൂടെ കെ. വി. സുരേന്ദ്രനാഥ് ---- ---- ലോകമേ തറവാട് റേച്ചൽ തോമസ് ---- ---- വെല്ലക്കാരുടെയിടയിൽ കറുത്തവരും കെ. വി. കുര്യാക്കോസ് --- ---- -- വേളാങ്കണ്ണിയും വല്ലാർപ്പാടവും മറ്റും ഷെവ.